pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ร่วมประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
วันอังคารที่ 8 กันยายน 2563
พม. ร่วมประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
พม. ร่วมประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
วันนี้ (8 ก.ย.63) เวลา 13.00 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ถนนกรุงเกษม สะพานขาว กรุงเทพฯ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ในฐานะหัวหน้าเจ้าหน้าที่อาวุโสสําหรับประชาคมสังคมและวัฒนธรรมอาเซียนของประเทศไทย (SOCA Leader of Thailand) พร้อมด้วย ผู้อํานวยการกองการต่างประเทศ และผู้อํานวยการกลุ่มความร่วมมืออาเซียน สํานักงานปลัดกระทรวง พม. ร่วมการประชุมหารือผ่านระบบการประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
นางสาวสราญภัทร กล่าวว่า การประชุมหารือกับฝ่ายติมอร์-เลสเต มีระเบียบวาระสําคัญ เพื่อให้ประเทศสมาชิกอาเซียน ได้พบปะหารือและมีปฏิสัมพันธ์กับฝ่ายติมอร์-เลสเต ตลอดจนเริ่มกระบวนการพิจารณาความพร้อมในการเข้าเป็นสมาชิกอาเซียนของติมอร์-เลสเต ซึ่งในส่วนของประชาคมสังคมและวัฒนธรรมอาเซียน ก่อนที่จะมีการเยือนติมอร์-เลสเต ของคณะค้นหาข้อเท็จจริงจากประชาคมสังคมและวัฒนธรรมอาเซียนอย่างเป็นทางการ เมื่อสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สิ้นสุดลง ทั้งนี้ การประชุมหารือออนไลน์ดังกล่าว ได้จัดขึ้นเป็นเวลา 2 วัน คือ วันที่ 8 และ 10 กันยายน 2563 โดยจําแนกกลุ่มผู้เข้าร่วมประชุมออกเป็น 4 กลุ่ม ตามองค์กรระดับรัฐมนตรีอาเซียนเฉพาะสาขา (Sectoral Body)
นางสาวสราญภัทร กล่าวเพิ่มเติมว่า ทั้งนี้ การประชุมออนไลน์ดังกล่าว จัดโดยสํานักเลขาธิการอาเซียน โดยการปรึกษาหารือกับสาธารณรัฐสังคมนิยมเวียดนาม ในฐานะประธานการประชุมเจ้าหน้าที่อาวุโสสําหรับประชาคมสังคมและวัฒนธรรมอาเซียน (SOCA Chair) และมีผู้แทนจากองค์กรระดับรัฐมนตรีอาเซียนเฉพาะสาขา (Sectoral Body) ภายใต้ประชาคมสังคมและวัฒนธรรมอาเซียน คณะกรรมการผู้แทนถาวรประจําอาเซียน จากประเทศสมาชิกอาเซียน สํานักเลขาธิการอาเซียน และผู้แทนฝ่ายติมอร์-เลสเต เข้าร่วมการประชุม
รัฐบาลไทย-ข่าวทำเนียบรัฐบาล-สธ.สอบวินัยร้ายแรงและแจ้งความดำเนินคดีผู้ช่วยสาธารณสุขอำเภอเรียกรับเงินบรรจุโควิด 19
วันอาทิตย์ที่ 6 กันยายน 2563
สธ.สอบวินัยร้ายแรงและแจ้งความดําเนินคดีผู้ช่วยสาธารณสุขอําเภอเรียกรับเงินบรรจุโควิด 19
กระทรวงสาธารณสุข เผยผลสอบข้อเท็จจริง ผู้ช่วยสาธารณสุขอําเภอแอบอ้างชื่อรัฐมนตรีว่าการกระทรวงสาธารณสุข เรียกรับเงินบรรจุข้าราชการด่านหน้าสู้โควิด19 เตรียมตั้งกรรมการสอบวินัยร้ายแรงพร้อมแจ้งความดําเนินคดี
กระทรวงสาธารณสุข เผยผลสอบข้อเท็จจริง ผู้ช่วยสาธารณสุขอําเภอแอบอ้างชื่อรัฐมนตรีว่าการกระทรวงสาธารณสุข เรียกรับเงินบรรจุข้าราชการด่านหน้าสู้โควิด19 เตรียมตั้งกรรมการสอบวินัยร้ายแรงพร้อมแจ้งความดําเนินคดี
นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9ให้สัมภาษณ์ว่ารองนายกรัฐมนตรีและรัฐมนตรีว่าการกระทรวงสาธารณสุข มอบหมายให้สํานักงานสาธารณสุขจังหวัดนครราชสีมา ตั้งคณะกรรมการสอบข้อเท็จจริง หลังจากได้รับร้องเรียนมีการแอบอ้างว่าสามารถช่วยเรื่องบรรจุข้าราชการด่านหน้าสู้โควิด 19 ในสํานักงานสาธารณสุขแห่งหนึ่ง โดยอ้างว่าเป็นโควต้ารัฐมนตรี เพื่อให้มีการบรรจุข้าราชการทันในรอบที่ 3 ผลการสอบพบว่า ผู้แอบอ้างคือ นักวิชาการสาธารณสุข ที่จังหวัดนครราชสีมา
โดยได้มีการยื่นเสนอว่าสามารถช่วยให้พี่สาวของพยาบาลวิชาชีพประจําโรงพยาบาลส่งเสริมสุขภาพตําบล บรรจุเข้ารับราชการในตําแหน่งนักวิชาการสาธารณสุขปฏิบัติการ พร้อมกับข้าราชการที่บรรจุกรณีโควิด 19 ประมาณเดือนกันยายน 2563 และจะให้ปฏิบัติราชการที่กลุ่มงานยาเสพติด สํานักงานสาธารณสุขจังหวัดนครราชสีมา โดยอ้างว่าเป็นโควตาของรัฐมนตรี ซึ่งเป็นการโยงเอาเหตุการณ์สองเหตุการณ์มารวมกัน ได้แก่ การบรรจุเป็นข้าราชการตําแหน่งนักวิชาการสาธารณสุขปฏิบัติการ และการเปิดรับสมัครนักวิชาการสาธารณสุขของสํานักงานสาธารณสุขจังหวัดนครราชสีมา
ทั้งนี้ จากเหตุการณ์ที่เกิดขึ้น คณะกรรมการสอบข้อเท็จจริงเสนอให้ตั้งคณะกรรมการสอบสวนทางวินัยอย่างร้ายแรง พร้อมแจ้งความต่อพนักงานสอบสวน กรณีถูกแอบอ้างว่าสามารถให้บุคคลมาทํางานที่สํานักงานสาธารณสุขจังหวัดนครราชสีมาได้ และสํานักงานสาธารณสุขจังหวัดนครราชสีมาไม่มีส่วนเกี่ยวข้องกับการแอบอ้างนี้ โดยจะย้ายออกนอกพื้นที่ระหว่างการสอบสวน ส่วนผู้ให้ข้อมูลจะย้ายออกไปปฏิบัติราชการที่อื่น เพื่อความปลอดภัย
************************************** 6 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรีมีหนังสือแสดงความยินดีถึงนายสึกะ โยชิฮิเดะ นายกรัฐมนตรีญี่ปุ่น ในโอกาสเข้ารับตำแหน่ง
วันพฤหัสบดีที่ 17 กันยายน 2563
นายกรัฐมนตรีมีหนังสือแสดงความยินดีถึงนายสึกะ โยชิฮิเดะ นายกรัฐมนตรีญี่ปุ่น ในโอกาสเข้ารับตําแหน่ง
นายกรัฐมนตรีมีหนังสือแสดงความยินดีถึงนายสึกะ โยชิฮิเดะ นายกรัฐมนตรีญี่ปุ่น ในโอกาสเข้ารับตําแหน่ง
เมื่อวันที่ 16 กันยายน 2563 พลเอกประยุทธ์ จันทร์โอชา นายกรัฐมนตรีได้มีหนังสือแสดงความยินดีถึงนายสึกะ โยชิฮิเดะ นายกรัฐมนตรีญี่ปุ่น ในโอกาสเข้ารับตําแหน่ง ดังนี้
Office of the Prime Minister, Government House,
BANGKOK.
16 September B.E. 2563 (2020)
Excellency,
On behalf of the Royal Thai Government and people of the Kingdom of Thailand, I have the honour to extend to you my sincere congratulations on your assumption of office as Prime Minister of Japan. Indeed, your appointment is a compelling reflection of the high trust and confidence placed in you to take Japan forward, especially during such challenging times for the international community.
In view of this, I am pleased that Thailand and Japan share a close strategic partnership, as well as common views on regional and international issues. Moreover, under your co-chairmanship of the Japan-Thailand High Level Joint Commission (HLJC), economic cooperation between our two countries made significant progress, especially in such areas as free trade agreements, infrastructure cooperation, human resource development and local-to-local cooperation. It is my earnest hope, therefore, that Thailand and Japan will continue to follow through and build on these areas of cooperation under the HLJC.
In this regard, I look forward to working closely with you to further deepen and expand relations between Thailand and Japan in all dimensions for the mutual benefit of our two countries and peoples, and for the progress of the international community. Particularly important will be our collaboration on post-COVID-19 socio-economic recovery.
I would like to take this opportunity to extend to you my best wishes for your continued success. I also wish to take this opportunity to extend an invitation to you to pay an official visit to Thailand at a mutually convenient date.
Accept, Excellency, the assurances of my highest consideration.
General (Ret.)
(Prayut Chan-o-cha)
Prime Minister of the Kingdom of Thailand
His Excellency
Mr. SUGA Yoshihide,
Prime Minister of Japan
TOKYO.
รัฐบาลไทย-ข่าวทำเนียบรัฐบาล-ชี้แจงกรณี Amnesty International เรียกร้องรัฐบาลไทยยกเลิกข้อกล่าวหาผู้ชุมนุมอันเป็นการปิดกั้นสิทธิเสรีภาพในการแสดงความคิดเห็น
วันจันทร์ที่ 7 กันยายน 2563
ชี้แจงกรณี Amnesty International เรียกร้องรัฐบาลไทยยกเลิกข้อกล่าวหาผู้ชุมนุมอันเป็นการปิดกั้นสิทธิเสรีภาพในการแสดงความคิดเห็น
ชี้แจงกรณี Amnesty International เรียกร้องรัฐบาลไทยยกเลิกข้อกล่าวหาผู้ชุมนุมอันเป็นการปิดกั้นสิทธิเสรีภาพในการแสดงความคิดเห็น
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า ตามที่ Amnesty International (AI) หรือองค์การนิรโทษกรรมสากล สํานักงานใหญ่ กรุงลอนดอน เชิญชวนสมาชิก นักกิจกรรม และผู้สนับสนุนกว่า 8 ล้านคนทั่วโลก ส่งจดหมายถึง พล.อ.ประยุทธ์ จันทร์โอชา นายกรัฐมนตรี เรียกร้องทางการไทยยกเลิกการตั้งข้อกล่าวหาต่อแกนนํา 31 คน และขอให้ยุติการขัดขวางการร่วมชุมนุมของประชาชน ที่เป็นการปิดกั้นการวิพากษ์วิจารณ์การทํางานของรัฐบาล รวมทั้งขอให้ยกเลิกกฎหมายที่มีเนื้อหากํากวม หรือคลุมเครือ เพื่อเป็นการเคารพ คุ้มครอง สิทธิเสรีภาพในการแสดงออกและการชุมนุมโดยสงบ ซึ่งการรณรงค์นี้จะมีไปถึงวันที่ 21 ตุลาคม 2563
กระทรวงการต่างประเทศได้ชี้แจงดังนี้
1. รัฐบาลมิได้ปิดกั้นเสรีภาพในการแสดงออกรวมทั้งการวิพากษ์วิจารณ์รัฐบาลและอนุญาตให้มีการชุมนุมของนักเรียน นักศึกษาและประชาชนหลายครั้งในช่วง 2 เดือนที่ผ่านมาโดยคํานึงถึงความสําคัญของสิทธิในเสรีภาพแห่งการแสดงออกและการชุมนุมโดยสงบ ซึ่งเป็นพื้นฐานสําคัญของสังคมประชาธิปไตย อย่างไรก็ดี การใช้สิทธิและเสรีภาพดังกล่าวต้องดําเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ ซึ่งสอดคล้องกับบทบัญญัติของกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights: ICCPR) ที่ไทยเป็นภาคี
2. รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คําพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
3. เจ้าหน้าที่ตํารวจได้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สําหรับกรณีการดําเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม ทั้งนี้ สิทธิมนุษยชนขั้นพื้นฐานของผู้ชุมนุมที่ถูกดําเนินคดีจะได้รับการเคารพอย่างเต็มที่ตามรัฐธรรมนูญแห่งราชอาณาจักรไทยและกฎหมายที่เกี่ยวข้อง โดยสอดคล้องกับมาตรฐานสากลและพันธกรณีระหว่างประเทศด้านสิทธิมนุษยชนต่าง ๆ ที่ประเทศไทยเป็นภาคี
รัฐบาลไทย-ข่าวทำเนียบรัฐบาล-​คณะกรรมการฯ อนุมัติพัฒนาภูมิทัศน์วังหลัง ท่าเรือริมแม่น้ำเจ้าพระยา พร้อมเห็นชอบแผนแม่บทการอนุรักษ์และพัฒนาบริเวณเมืองเก่า 4 เมือง จันทบุรี สตูล ลพบุรี บุรีรัมย์
วันพุธที่ 9 กันยายน 2563
​คณะกรรมการฯ อนุมัติพัฒนาภูมิทัศน์วังหลัง ท่าเรือริมแม่น้ําเจ้าพระยา พร้อมเห็นชอบแผนแม่บทการอนุรักษ์และพัฒนาบริเวณเมืองเก่า 4 เมือง จันทบุรี สตูล ลพบุรี บุรีรัมย์
​คณะกรรมการฯ อนุมัติพัฒนาภูมิทัศน์วังหลัง ท่าเรือริมแม่น้ําเจ้าพระยา พร้อมเห็นชอบแผนแม่บทการอนุรักษ์และพัฒนาบริเวณเมืองเก่า 4 เมือง จันทบุรี สตูล ลพบุรี บุรีรัมย์
วันนี้ (9 ก.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า ครั้งที่ 2/2563 สรุปสาระสําคัญ ดังนี้
ที่ประชุมได้มีมติเห็นชอบการปรับปรุงภูมิทัศน์บริเวณวังหลัง และปรับปรุงท่าเรือโดยสารท่าเตียน และท่าช้าง ภายใต้โครงการปรับปรุงท่าเรือแม่น้ําเจ้าพระยา บริเวณกรุงรัตนโกสินทร์ เพื่อส่งเสริมภาพลักษณ์และความปลอดภัยให้กับประชาชนและนักท่องเที่ยวตามนโยบายการส่งเสริมการเดินทางทางน้ําของรัฐบาล โดยประธานได้มอบหมายให้หน่วยงานที่เกี่ยวข้องดําเนินงานโครงการให้มีความสอดคล้องกลมกลืนกับพื้นที่กรุงรัตนโกสินทร์และคํานึงถึงการใช้ประโยชน์พื้นที่ได้อย่างเหมาะสม
นอกจากนี้ ที่ประชุมได้เห็นชอบในหลักการในการก่อสร้างอาคารปฏิบัติงานพิพิธภัณฑ์และอนุรักษ์ทรัพย์สินมีค่าของรัฐ ซึ่งตั้งอยู่ในพื้นที่ พิพิธภัณฑ์เหรียญกษาปณานุรักษ์ ของกรมธนารักษ์ และหอศิลป์เจ้าฟ้า ซึ่งตั้งอยู่ในพื้นที่สําคัญทางประวัติศาสตร์ เพื่อให้เป็นแหล่งเรียนรู้ และส่งเสริมการท่องเที่ยวทางวัฒนธรรมในพื้นที่กรุงรัตนโกสินทร์ โดยจะได้นําข้อคิดเห็นและข้อสังเกตของคณะกรรมการไปพิจารณาในการดําเนินโครงการต่อไป และเห็นชอบในหลักการของแผนแม่บทการอนุรักษ์และพัฒนาบริเวณเมืองเก่า 4 เมือง ได้แก่ เมืองเก่าจันทบุรี เมืองเก่าสตูล เมืองเก่าลพบุรี และเมืองเก่าบุรีรัมย์ เพื่อขับเคลื่อนงานอนุรักษ์และพัฒนาเมืองเก่าให้มีความสอดคล้องกับบริบทพื้นที่ ดํารงคุณค่ามรดกทางวัฒนธรรมสืบ ทั้งนี้ ประธานได้สั่งการให้จังหวัดพิจารณาจัดทําข้อวิเคราะห์แผนแม่บทและผังแม่บทการอนุรักษ์และพัฒนาบริเวณเมืองเก่า (แผนระดับที่3) ที่แสดงความสอดคล้องกับยุทธศาสตร์ชาติ 20 ปี (แผนระดับที่ 1) และแผนระดับที่ 2 ก่อนเสนอต่อสํานักงานสภาพัฒนาการเศรษฐกิจและสังคมแห่งชาติให้ความเห็น เพื่อประกอบการพิจารณาของคณะรัฐมนตรีต่อไป
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​"นฤมล" ขานรับนโยบายรัฐบาลเขต EEC เร่งยกระดับทักษะแรงงานรับดิจิทัล
วันอังคารที่ 25 สิงหาคม 2563
​"นฤมล" ขานรับนโยบายรัฐบาลเขต EEC เร่งยกระดับทักษะแรงงานรับดิจิทัล
- -
วันที่ 25 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วย ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นางจุรีพร สินธุไพร คณะทํางาน เดินทางถึงโรงแรมสตาร์ ตอนเวนซัน เพื่อเตรียมเข้าร่วมประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 โดยมี พลเอก ประยุทธ์ จันทร์โอชา นายกรัฐมนตรี เป็นประธาน
ช่วงเวลาก่อนการประชุม ได้เยี่ยมชมนิทรรศการ ต่างๆ ได้แก่ ชมผลิตภัณฑ์ กศน. พรีเมียม ภายใต้แบรนด์ ONE (จ.ระยอง ฉะเชิงเทรา ชลบุรี) ผลงานนวัตกรรม : แอปพลิเคชัน depa 2.5 ในโครงการพัฒนาระบบเรืออัจฉริยะ ณ ท่าเรือ
แหลมฉบัง โครงการพัฒนาการจัดการคลังสินค้าวิสาหกิจชุมชนบ้านเนินสว่าง เป็นผลิตภัณฑ์
ยางพารา โดยสํานักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม นิทรรศการประโยชน์อีอีซีส่งตรงคนพื้นที่ โดยสํานักงานคณะกรรมการนโยบายเขตพัฒนาพิเศษภาคตะวันออก นิทรรศการโครงการ Circular Living โดยกลุ่มบริษัท ปตท. นิทรรศการระบบสารสนเทศเพื่อความเสมอภาคทางการศึกษาหรือ iSEE 2.0 เพื่อรายงานสถานการณ์
นักเรียนยากจนที่เพิ่มขึ้นหลังได้รับผลกระทบจากวิกฤตโควิด-19 ที่
อาจเป็นอันตรายต่อสาธารณะ
หลังจากเยี่ยมชมกิจกรรมต่างๆ เรียบร้อยแล้ว รมช.แรงงาน ร่วมถ่ายภาพกับนายกรัฐมนตรี คณะรัฐมนตรี และผู้ว่าราชการกลุ่มจังหวัดภาคตะวันออก (ฉะเชิงเทรา ชลบุรี และระยอง) พร้อมร่วม
เป็นสักขีพยานในการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชน โดยรัฐมนตรีว่าการกระทรวงทรัพยากรธรรมชาติและสิ่งแวดล้อมมอบให้แก่ผู้ว่าราชการจังหวัดฉะเชิงเทรา และผู้ว่าราชการจังหวัดระยอง
ต่อจากนั้น นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคตะวันออก 1 (ฉะเชิงเทรา ชลบุรี และระยอง)ณ ห้องประชุมสุนทรภู่ ชั้น 2 และในเวลา 10.30 น. เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ ห้องประชุมสุนทรภู่ ชั้น 2 โรงแรมสตาร์ คอนเวนชัน
รมช.แรงงาน เผยว่า ในส่วนที่กระทรวงแรงงานรับผิดชอบ โดยเฉพาะการยกระดับทักษะฝีมือแรงงานป้อน EEC ซึ่งกรมพัฒนาฝีมือแรงงานมีความพร้อม ทั้งการฝึกอบรมทักษะฝีมือแรงงาน การส่งเสริมด้านมาตรฐานฝีมือแรงงาน ให้ได้รับอัตราค่าจ้างตามมาตรฐานฝีมือ โดยเฉพาะทักษะด้านดิจิทัล เป็นทักษะที่สถานประกอบกิจการมีความต้องการแรงงานที่มีทักษะในด้านดังกล่าว ซึ่งเป็นคุณสมบัติขั้นพื้นฐานในการคัดเลือกเข้าทํางาน การกําหนดสาขาอาชีพที่อาจเป็นอันตรายต่อสาธารณะ ต้องผ่านการรับรองความรู้ความสามารถ โดยเพิ่มจํานวนสาขาอาชีพนอกเหนือจากสาขาอาชีพช่างไฟฟ้าภายในอาคาร รวมถึงการส่งเสริมให้สถานประกอบกิจการมีส่วนร่วมในการพัฒนาทักษะฝีมือให้กับพนักงานของตนเองมากยิ่งขึ้น มีมาตรการจูงใจการลดหย่อนภาษีและมาตรการจูงใจในด้านอื่นๆ เพิ่มเติมขึ้นอีก ซึ่งจะได้วางแผนร่วมกับกรมพัฒนาฝีมือแรงงาน ในการความช่วยเหลือแก่แรงงานและสถานประกอบกิจการ ให้สอดรับกับความต้องการของตลาดแรงงานและเขต EEC ต่อไป
-----------------------------------------------
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม
วันพฤหัสบดีที่ 3 กันยายน 2563
รองปลัดฯ ภานุวัฒน์ เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม
นายภานุวัฒน์​ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ณ ห้องประชุมชุณหะวัณ​ ชั้น​ 3 อาคารสํานักงานปลัดกระทรวงอุตสาหกรรม
วันนี้ (3 กันยายน 2563) นายภานุวัฒน์​ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม เพื่อกําหนดแนวทางการบริหารจัดการกากอุตสาหกรรม โดยในที่ประชุมได้กล่าวถึงการใช้เทคโนโลยีในระบบการตรวจสอบ​ กํากับ​ ดูแลเพื่อให้การบริหารกากอุตสาหกรรมเป็นไปอย่างมีประสิทธิภาพ​ ณ ห้องประชุมชุณหะวัณ​ ชั้น​ 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ด่วน เตรียมตัวเป็น "ผู้สอบบัญชีภาษีอากร" กับกรมสรรพากร
วันศุกร์ที่ 28 สิงหาคม 2563
ด่วน เตรียมตัวเป็น "ผู้สอบบัญชีภาษีอากร" กับกรมสรรพากร
กรมสรรพากรขอเชิญชวนผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) โดยสามารถสมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 กันยายน 2563
กรมสรรพากรเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 51 (2/2563) โดยผู้ประสงค์เข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชี หรือประกาศนียบัตรทางการบัญชี เพื่อทําหน้าที่ตรวจสอบและรับรองบัญชีงบการเงินของห้างหุ้นส่วนจดทะเบียนที่มีทุนไม่เกิน 5 ล้านบาท สินทรัพย์รวมไม่เกิน 30 ล้านบาท และรายได้รวมไม่เกิน 30 ล้านบาท ผู้สนใจสามารถตรวจสอบคุณสมบัติและยื่นคําขอเข้ารับการทดสอบผ่านเครือข่ายอินเทอร์เน็ต ได้ตลอด 24 ชั่วโมง ไม่เว้นวันหยุดราชการ ที่เว็บไซต์กรมสรรพากร (www.rd.go.th) เพียงช่องทางเดียวเท่านั้น ระหว่างวันที่ 1 - 16 กันยายน 2563 ประกาศรายชื่อผู้มีสิทธิเข้ารับการทดสอบในวันที่ 29 กันยายน 2563 และดําเนินการทดสอบในวันที่ 3 - 4 ตุลาคม 2563 ณ มหาวิทยาลัยราชภัฏสวนสุนันทา เขตดุสิต กรุงเทพฯ ทั้งนี้ ผลการทดสอบเป็นผู้สอบบัญชีภาษีอากรจะประกาศที่เว็บไซต์กรมสรรพากร (www.rd.go.th) ในวันที่ 30 ธันวาคม 2563
หากมีข้อสงสัยสามารถติดต่อสอบถามได้ที่โทรศัพท์หมายเลข 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ออมสินช่วยภัยน้ำท่วมภาคเหนือ ให้กู้ฉุกเฉิน 50,000 บาท ดอกเบี้ยปีแรก 0% โดย 3 เดือนแรกไม่ต้องจ่ายซ่อมแซมบ้าน-ที่พักอาศัย ให้กู้ 500,000 บาท ดอกเบี้ยปีแรก 0%
วันพฤหัสบดีที่ 27 สิงหาคม 2563
ออมสินช่วยภัยน้ําท่วมภาคเหนือ ให้กู้ฉุกเฉิน 50,000 บาท ดอกเบี้ยปีแรก 0% โดย 3 เดือนแรกไม่ต้องจ่ายซ่อมแซมบ้าน-ที่พักอาศัย ให้กู้ 500,000 บาท ดอกเบี้ยปีแรก 0%
ธนาคารออมสินลงพื้นที่สํารวจภัยน้ําท่วม เพื่อช่วยเหลือบรรเทาเบื้องต้น พร้อมให้กู้ “ซ่อมแซมที่พักอาศัย” สูงสุด 500,000 บาท ดอกเบี้ยปีแรก 0% ขณะที่เงินกู้ฉุกเฉิน “สินเชื่อเพื่อช่วยเหลือผู้ประสบภัยพิบัติ” เพื่อบรรเทาความเดือนร้อนเฉพาะหน้า รายละ 50,000 บาท
ธนาคารออมสินลงพื้นที่สํารวจภัยน้ําท่วม เพื่อช่วยเหลือบรรเทาเบื้องต้น พร้อมให้กู้ “ซ่อมแซมที่พักอาศัย” สูงสุด 500,000 บาท ดอกเบี้ยปีแรก 0% ขณะที่เงินกู้ฉุกเฉิน “สินเชื่อเพื่อช่วยเหลือผู้ประสบภัยพิบัติ” เพื่อบรรเทาความเดือนร้อนเฉพาะหน้า รายละ 50,000 บาท ปีแรกดอกเบี้ย 0% ใน 3 เดือนแรก ไม่ต้องจ่ายเงินงวด
นายวิทัย รัตนากร ผู้อํานวยการธนาคารออมสิน เปิดเผยว่า เหตุอุทกภัยในหลายพื้นที่บริเวณภาคเหนือของประเทศไทย ได้สร้างความเสียหายและส่งผลกระทบต่อลูกค้าและประชาชนทั่วไป ธนาคารออมสินจึงมีมาตรการบรรเทาความเดือดร้อนช่วยเหลือเป็นกรณีเร่งด่วน เพื่อแก้ไขและฟื้นฟูผู้ประสบอุทกภัย โดยให้กู้ “สินเชื่อเคหะแก่ผู้ประสบภัยพิบัติ” ทั้งลูกค้าเดิมและประชาชนทั่วไปที่ประสบภัยพิบัติเพื่อนําไปซ่อมแซมหรือต่อเติมส่วนที่เสียหาย โดยให้กู้ได้ 100% ของราคาประเมินเฉพาะที่จะซ่อมแซมต่อเติม แต่ไม่เกิน 500,000 บาท ผ่อนชําระได้ไม่เกิน 40 ปี อัตราดอกเบี้ยปีที่ 1 คงที่ 0% ปีที่ 2-3 อัตราดกเบี้ยคงที่ 3.00% ต่อปี และ ปีที่ 4 เป็นต้นไป = MRR-0.75% ต่อปี (อัตราดอกเบี้ย MRR ของธนาคารฯ ปัจจุบัน = 6.245% ต่อปี)
นอกจากนี้ ผู้ประสบภัยสามารถติดต่อยื่นกู้เงินฉุกเฉิน “สินเชื่อเพื่อช่วยเหลือผู้ประสบภัยพิบัติ” เพื่อบรรเทาความเดือดร้อนจากเหตุน้ําท่วมขัง/อุทกภัย/ภัยพิบัติ ให้กู้รายละไม่เกิน 50,000 บาท ชําระเงินคืนเป็นรายเดือน ผ่อนชําระได้ 3-5 ปี อัตราดอกเบี้ยปีแรก 0% ต่อเดือน โดยที่ 3 เดือนแรกไม่ต้องชําระ หลังจากนั้น ปีที่ 2-5 คิดอัตราดอกเบี้ย 0.85% ต่อเดือน (Flat Rate) ทั้งนี้ ธนาคารฯ ยกเว้นค่าธรรมเนียมการขอสินเชื่อด้วย ใช้บุคคลค้ําประกันได้ไม่เกิน 2 คน มีอาชีพและรายได้แน่นอนตั้งแต่ 9,000 บาทขึ้นไปไม่น้อยกว่า 1 คน หรือใช้บัญชีเงินฝาก/สลากออมสินพิเศษ/อสังหาริมทรัพย์ หรือใช้บรรษัทประกันสินเชื่ออุตสาหกรรมขนาดย่อม (บสย.) โครงการค้ําประกันสินเชื่อเพื่อผู้ประกอบการ Micro Entrepreneurs ค้ําประกัน ซึ่งธนาคารออมสินจ่ายค่าธรรมเนียมค้ําประกัน 2% ต่อปีของภาระค้ําประกันให้แก่ผู้กู้ตั้งแต่ปีที่ 2 เป็นต้นไปจนครบสัญญา
สอบถามข้อมูลเพิ่มเติม ได้ที่ศูนย์ลูกค้าสัมพันธ์ธนาคารออมสิน Call Center โทร.1115 หรือสามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน.
รัฐบาลไทย-ข่าวทำเนียบรัฐบาล-กระทรวงเกษตรฯ สร้างนวัตกรรมแอปพลิเคชัน“รู้จริง พืช ดิน ปุ๋ย”
วันอังคารที่ 15 กันยายน 2563
กระทรวงเกษตรฯ สร้างนวัตกรรมแอปพลิเคชัน“รู้จริง พืช ดิน ปุ๋ย”
กระทรวงเกษตรฯ ดึงกูรูพืช-ดินผนึกกําลังสร้างนวัตกรรมแอปพลิเคชัน“รู้จริง พืช ดิน ปุ๋ย”
กระทรวงเกษตรฯ โดย กรมวิชาการเกษตร ผสานองค์ความรู้ กรมพัฒนาที่ดิน สร้างสุดยอดแอปพลิเคชัน“รู้จริง พืช ดิน ปุ๋ย”โชว์แอฟฯ เดียวในประเทศไทยให้คําแนะนําสูตรปุ๋ยและอัตราการใช้ที่เหมาะสมกับพืชและดินครบถ้วน รู้ผลแบบเรียลไทม์ แม่นยําใช้งานง่ายไม่ต้องเสียเวลาเก็บตัวอย่างดินรอผลตรวจอีกต่อไป มั่นใจแอฟฯ ผู้ช่วยตัวจริงลดต้นทุนใช้ปุ๋ยให้เกษตรกร พร้อมเปิดตัวแอปฯ ให้บริการแล้วกว่า 60 ชนิดพืชครอบคลุมทุกพื้นที่ทั่วประเทศ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า ประเทศไทยมีพื้นที่เกษตรกรรมมากกว่า 149 ล้านไร่ แต่พื้นที่ปลูกพืชส่วนใหญ่ธาตุอาหารในดินถูกพืชดึงไปใช้ประโยชน์และขาดการปรับปรุงบํารุงดิน ทําให้ผลผลิตพืชลดน้อยลง เกษตรกรจึงต้องพึ่งพาการใช้ปุ๋ยเคมีเพื่อเพิ่มผลผลิตโดยมีความเชื่อว่าหากใส่ปุ๋ยเคมีในปริมาณมากจะทําให้พืชให้ผลผลิตมากหรือบางรายใส่ตามความเคยชินเป็นสาเหตุสําคัญที่ทําให้เกษตรกรมีต้นทุนการผลิตจากการใช้ปุ๋ยที่สูงขึ้นซึ่งหลักการใส่ปุ๋ยเพื่อให้พืชได้รับประโยชน์อย่างมีประสิทธิภาพตามหลักวิชาการเกษตรกรต้องรู้จักศักยภาพของดินในพื้นที่ต้องการปลูกพืชก่อนว่ามีความสมบูรณ์มากน้อยเพียงใดเนื่องจากการใส่ปุ๋ยจําเป็นต้องพิจารณาความต้องการธาตุอาหารของพืชร่วมกับคุณลักษณะของดิน ซึ่งนอกจากจะช่วยให้พืชได้รับธาตุอาหารตรงตามความต้องการแล้วยังช่วยประหยัดต้นทุนการใช้ปุ๋ยให้เกษตรกรได้อย่างมากอีกด้วย
กระทรวงเกษตรและสหกรณ์มีนโยบายที่ชัดเจนในการส่งเสริมองค์ความรู้และเทคโนโลยีเพื่อช่วยลดต้นทุนการผลิตให้แก่เกษตรกรดังนั้นจึงมีแนวคิดให้กรมวิชาการเกษตรซึ่งมีองค์ความรู้ทางวิชาการความต้องการธาตุอาหารเพื่อส่งเสริมการเจริญเติบโตของพืชแต่ละชนิดและแต่ละช่วงเวลาการเจริญเติบโต ในขณะที่กรมพัฒนาที่ดินมีฐานข้อมูลชุดดินอยู่ทั่วประเทศมากกว่า 300 ชนิดโดยให้ทั้ง 2 หน่วยงานนําองค์ความรู้ทั้งด้านพืชและดินมาผนวกกันจัดทําเป็นฐานข้อมูลให้คําแนะนําการใส่ปุ๋ยที่ถูกชนิดและในอัตราที่เหมาะสมต่อความต้องการของพืชและตรงกับศักยภาพของดินโดยมีหลักคิดที่สําคัญว่าต้องเป็นเทคโนโลยีที่เกษตรกรสามารถเข้าถึงองค์ความรู้ทั้งด้านพืช ดิน และปุ๋ย ได้อย่างครบถ้วนสะดวกรวดเร็วมีความแม่นยํา ใช้งานง่าย ที่สําคัญต้องประหยัดเวลาและค่าใช้จ่ายให้เกษตรกร
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รอ ครม.เคาะ 3 พัน 15 ล้านสิทธิ์ ช่วยผู้มีรายได้น้อย
วันอังคารที่ 8 กันยายน 2563
รอ ครม.เคาะ 3 พัน 15 ล้านสิทธิ์ ช่วยผู้มีรายได้น้อย
--
#ไทยคู่ฟ้านายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า มาตรการช่วยเหลือค่าใช้จ่ายประชาชนที่มีสิทธิ์จํานวน 15 ล้านคน ในวงเงินคนละ 3,000 บาทนั้น เป็นเพียงข้อเสนอในหลักการเบื้องต้น จากที่ประชุม ศบศ ซึ่งอยู่ระหว่างกระทรวงการคลังจัดทํารายละเอียดเพิ่มเติม และเตรียมเสนอที่ประชุม ครม. ให้ความเห็นชอบ
รัฐบาลจะดําเนินการด้วยความรอบคอบ และให้เกิดประโยชน์สูงสุด โดยเงินช่วยเหลือดังกล่าว ตั้งใจที่จะมอบให้ประชาชนนําไปใช้จ่ายได้ที่ร้านค้าทั่วไป เช่น ร้านหาบเร่แผงลอย ร้านโชห่วยต่าง ๆ และซื้อสินค้าในตลาดสดและตลาดนัด เพื่อให้ผู้ประกอบการ พ่อค้า แม่ค้า สามารถเข้าร่วมโครงการให้ได้มากที่สุด และเข้าถึงมาตรการช่วยเหลือจากรัฐบาลได้อย่างเต็มที่
รัฐบาลไทย-ข่าวทำเนียบรัฐบาล-ศบศ. ลุยต่อมาตรการเศรษฐกิจ ท่องเที่ยว-จ้างงาน-SMEs-กระตุ้นใช้จ่าย
วันอังคารที่ 25 สิงหาคม 2563
ศบศ. ลุยต่อมาตรการเศรษฐกิจ ท่องเที่ยว-จ้างงาน-SMEs-กระตุ้นใช้จ่าย
วันอังคารที่ 15 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 หรือโรคโควิด-19 กําหนดกรอบแนวทางดําเนินมาตรการเศรษฐกิจ โดยยังคงมาตรการดูแลช่วยเหลือประชาชนต่อไปถึงปี 2564 ผ่านกลไกระดับประเทศและระดับพื้นที่ ครอบคลุมทั้งระยะสั้นและระยะยาว ได้แก่ การจ้างงาน สนับสนุนการท่องเที่ยว สนับสนุนภาคธุรกิจ/SMEs และกระตุ้นการใช้จ่าย นอกจากนี้ ยังให้ความสําคัญเรื่องมาตรการคัดกรองและควบคุมโรคโควิด-19 จากการเดินทางท่องเที่ยวภายในประเทศ ส่วนภาคเอกชนเสนอให้ดําเนินมาตรการพื้นที่กักกันโรคแห่งรัฐ (State Quarantine) ต่อไป เพื่อให้ประชาชนยอมรับและมั่นใจ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-  บีโอไอหารือร่วมกับผู้บริหาร สกพอ.
วันจันทร์ที่ 24 สิงหาคม 2563
บีโอไอหารือร่วมกับผู้บริหาร สกพอ.
บีโอไอหารือร่วมกับผู้บริหาร สกพอ.
บีโอไอหารือร่วมกับผู้บริหาร สกพอ.
นายนฤตม์ เทอดสถีรศักดิ์ (กลาง) รองเลขาธิการคณะกรรมการส่งเสริมการลงทุน (บีโอไอ) ประชุมร่วมกับผู้บริหารสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) นําโดย นางลัษมณ อรรถาพิช รองเลขาธิการสายงานการลงทุนและการต่างประเทศ (ที่ 4 จากซ้าย) นางมุกด์ สีบุญเรือง ผู้ช่วยเลขาธิการด้านยุทธศาสตร์การลงทุน (ที่ 4 จากขวา) พร้อมทีมงาน เพื่อหารือความร่วมมือระหว่างบีโอไอ และ สกพอ. ในการส่งเสริมการลงทุนในพื้นที่อีอีซี ภายใต้สถานการณ์โควิด-19 ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม
วันพฤหัสบดีที่ 10 กันยายน 2563
รมว.วธ. เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม
รมว.วธ.เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจําปี พ.ศ. ๒๕๖๓
วันที่ ๙ กันยายน ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจําปี พ.ศ. ๒๕๖๓ โดยมี น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง เข้าร่วม ณ เจริญนครฮอลล์ ชั้น M ศูนย์การค้าไอคอนสยาม
ทั้งนี้ กระทรวงวัฒนธรรม โดยสํานักงานศิลปวัฒนธรรมร่วมสมัย ร่วมกับ มหาวิทยาลัยศิลปากร จัดโครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรมขึ้น เพื่อนํากระบวนสร้างสรรค์งานศิลปะร่วมสมัยมาพัฒนาศิลปวัฒนธรรมที่มีในชุมชนมาพัฒนาและต่อยอดทุนทางวัฒนธรรมที่มีอยู่ให้เกิดมูลค่าเพิ่ม โดยได้ดําเนินโครงการฯ ใน ๔ จังหวัด ได้แก่ ชลบุรี ภูเก็ต สุโขทัย และราชบุรี รวมทั้งสิ้น ๓๓ อําเภอ และ ๑ เขตการปกครองพิเศษ รวมทั้งร่วมกับกรมทรัพย์สินทางปัญญา กระทรวงพาณิชย์ ออกบูธให้ความรู้แก่ชุมชนเพื่อจะได้เข้าใจในเรื่องทรัพย์สินทางปัญญา และนําไปใช้ให้เกิดประโยชน์ในเชิงพาณิชย์ได้อย่างมีประสิทธิภาพ และปรับใช้ให้เกิดประโยชน์กับชุมชน
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะฯ ตรวจราชการพื้นที่จังหวัดระยอง
วันอังคารที่ 25 สิงหาคม 2563
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะฯ ตรวจราชการพื้นที่จังหวัดระยอง
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะฯ ตรวจราชการพื้นที่จังหวัดระยอง
เมื่อวันที่ 24 ส.ค. 63 เวลา 14.00 น. ที่ด่านเก็บค่าผ่านทางอู่ตะเภา ทางหลวงพิเศษระหว่างเมืองหมายเลข 7 อําเภอบ้านฉาง จังหวัดระยอง พลเอก ประยุทธ์ จันทร์โอชา นายกรัฐมนตรี เป็นประธานเปิดทางหลวงระหว่างเมืองหมายเลข 7 ช่วงพัทยา - มาบตาพุด โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คณะรัฐมนตรี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ร่วมประกอบพิธี โดยมี นายสุรศักดิ์ เจริญศิริโชติ ผู้ว่าราชการจังหวัดระยอง พร้อมด้วยหัวหน้าส่วนราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนชาวจังหวัดระยองให้การต้อนรับ
นายสุรศักดิ์ เจริญศิริโชติ กล่าวว่า จังหวัดระยองเป็นจังหวัดที่มีแหล่งเศรษฐกิจ การค้า อุตสาหกรรม การท่องเที่ยว ที่สําคัญและมีผลิตภัณฑ์มวลรวมของจังหวัดสูงที่สุดในประเทศไทย ซึ่งจังหวัดระยองได้รับการสนับสนุนการพัฒนาในพื้นที่อย่างต่อเนื่อง โดยเฉพาะ เป็นพื้นที่เป้าหมายของการพัฒนาเขตเศรษฐกิจพิเศษตะวันออก หรือ EEC จังหวัดระยองเป็น 1 ใน 3 จังหวัดที่รวมถึงจังหวัดชลบุรีและฉะเชิงเทรา ที่ได้รับการส่งเสริมพัฒนาความพร้อมด้านโครงสร้างพื้นฐานด้านคมนาคมขนส่งที่ครบวงจรทั้งทางน้ํา ทางบก ทางราง และทางอากาศ
ซึ่งโครงการทางหลวงพิเศษระหว่างเมืองหมายเลข 7 ช่วงพัทยา - มาบตาพุด ถือเป็นโครงการสําคัญที่จะเพิ่มศักยภาพทางการแข่งขันด้วยการเชื่อมโยงโครงข่ายคมนาคมขนส่งในภาคตะวันออกให้สมบูรณ์มากขึ้นและถือเป็นการพัฒนาระบบสาธารณูปโภคเพื่อยกระดับคุณภาพชีวิตของประชาชนทั้งในจังหวัดระยองจังหวัดข้างเคียงก่อให้เกิดความสมดุลของการพัฒนาที่ครอบคลุมและยั่งยืนที่จะนําไปสู่การกระจายผลประโยชน์ให้กับชุมชนได้อย่างมากมายมหาศาลอีกด้วย
จากนั้นในเวลา 15.20 น. นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะฯ ลงพื้นที่ตลาดสินค้าครบวงจร เทศบาลบ้านเพ (ตลาด 100 เสา) ร่วมพบปะประชาชนชาวจังหวัดระยอง และผู้ประกอบการการท่องเที่ยวจังหวัดระยอง พร้อมทั้งเยี่ยมชมกิจกรรมการดําเนินการของบริษัท ประชารัฐรักสามัคคีระยอง (วิสาหกิจเพื่อสังคม) จํากัด และผลิตภัณฑ์สินค้าชุมชน ซึ่งนายกรัฐมนตรี เน้นย้ําว่า รัฐบาลจะทําทุกอย่างในการขับเคลื่อนความต้องการของประเทศชาติเเละของพี่น้องประชาชน ไปสู่ความร่วมมือกันในทุกด้าน โดยในขณะนี้รัฐบาลได้ให้ความสําคัญในการเเก้ไขปัญหาสถานการณ์การลดการจ้างงานที่เกิดขึ้น เพื่อฟื้นฟูเศรษฐกิจกลับมาเข้มแข็ง และต่อยอดไปสู่การเเข่งขันในระดับสากล
และในเวลา 16.45 น. นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะฯ เยี่ยมชมวิถีกลุ่มประมงเรือเล็กพื้นบ้านสวนสน-แกลง 1 พร้อมติดตามการพัฒนาอาชีพกลุ่มประมงจังหวัดระยอง การสาธิตการแปรรูปอาหารทะเล ตลาดประมงพื้นบ้าน และธนาคารปู และร่วมปล่อยแม่พันธุ์ปูม้าสู่ทะเล นายกรัฐมนตรีได้พูดถึงการดูเเล SMEs จํานวนกว่า 3 ล้านราย นอกจากนี้ ในเรื่อง E-commerce หรือ ธุรกิจออนไลน์ รัฐบาลมีกฎหมาย มีเเพลตฟอร์ม ที่ช่วยส่งเสริมให้มีพื้นที่การตลาดเพิ่มขึ้น พร้อมแนะให้ผู้ประกอบการ และผู้ค้าขายมาร่วมลงทะเบียนกับภาครัฐ เพื่อจะสามารถเข้าร่วมโครงการต่าง ๆ รวมถึงเงินอุดหนุนของรัฐในระยะยาวได้อีกด้วย
รัฐบาลไทย-ข่าวทำเนียบรัฐบาล-​วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
วันอังคารที่ 25 สิงหาคม 2563
​วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
​วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
วันที่​ 24​ สิงหาคม​ 2563 เวลา​ 10.00​ น.​ นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ เดินทางไปเปิดศูนย์ควบคุมมลพิษจังหวัด​ระยอง​ ชมนิทรรศการ​และอุปกรณ์​การ​ปฏิบัติงาน​พร้อมรับฟังบรรยายสรุป​ ชมการปฏิบัติงานของหน่วยโต้ตอบเหตุ​ฉุกเฉิน​ (SERT)​ และร่วมปลูกต้นไม้​ หลังจากนั้น​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ได้เป็น​ประธาน​การประชุม​ติดตาม​สถานการณ์​และ​แก้ไข​ปัญหา​ด้าน​ทรัพยากร​ธรรมชาติ​และสิ่ง​แวดล้อม​ในพื้นที่​กลุ่ม​จังหวัด​ภาคตะวันออก​ 1​ (ฉะเชิงเทรา​ ชลบุรี​ และ​ระยอง)​ รับฟังข้อเสนอ​การพัฒนา​เศรษฐกิจ​และ​สังคม​กลุ่ม​จังหวัด​ภาคตะวันออก​ 1​ ที่เกี่ยวข้อง​กับ​กระทรวง​ทรัพยากร​ธรรมชาติ​และ​สิ่ง​แวดล้อม​ และรับฟังข้อเสนอ​โครงการ​เพื่อ​ขอ​รับ​การ​สนับสนุน​งบประมาณ​เพื่อ​แก้ไขปัญหา​ด้าน​ทรัพยากร​ธรรมชาติ​และสิ่ง​แวดล้อม​ในพื้นที่​กลุ่ม​จังหวัด​ภาคตะวันออก​ 1
โดย​ในการประชุม รัฐมนตรีว่าการกระทรวงทรัพยากรธรรมชาติสิ่งแวดล้อมได้เน้นย้ําเรื่องการดําเนินโครงการต่างๆ​ ให้เต็มที่​ และการใช้งบประมาณในโครงการต่างๆ​ ขอให้มีความรวดเร็ว​ เมื่อได้งบประมาณมาแล้วขอให้ใช้งบประมาณด้วยความรวดเร็ว​ มีความพร้อมดําเนินการทันที​ ทั้งนี้​ ขอให้ทําความเข้าใจกับพี่น้องประชาชนก่อน เพื่อแก้ไขปัญหาปากท้องของพี่น้องประชาชน​ และในการดําเนินโครงการต่างๆ​ ขอให้พี่น้องประชาชนมีส่วนร่วมด้วย
รัฐบาลไทย-ข่าวทำเนียบรัฐบาล-รองปลัดวธ.บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด"
วันพฤหัสบดีที่ 17 กันยายน 2563
รองปลัดวธ.บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด"
รองปลัดวธ.บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด"
วันที่ ๑๖ กันยายน ๒๕๖๓ เวลา ๑๓.๐๐ น. นางยุพา ทวีวัฒนะกิจบวร รองปลัดกระทรวงวัฒนธรรมและนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด" ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม สู่การสร้างคุณค่า สร้างมูลค่า และสร้างชาติเข้มแข็งอย่างยั่งยืน โดยมีผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดทั่วประเทศ หัวหน้ากลุ่มงานในส่วนสํานักงานวัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ โรงแรม รามาดา วินแดม บาย แบงคอก เจ้าพระยาปาร์ค กรุงเทพฯ
รัฐบาลไทย-ข่าวทำเนียบรัฐบาล-กรมสรรพากรครองแชมป์คว้ารางวัลเลิศรัฐยอดเยี่ยม ปี 2563
วันพุธที่ 16 กันยายน 2563
กรมสรรพากรครองแชมป์คว้ารางวัลเลิศรัฐยอดเยี่ยม ปี 2563
กรมสรรพากรคว้ารางวัลหน่วยงานราชการ “เลิศรัฐยอดเยี่ยม” ในปี 2563 และยังกวาดอีก 4 รางวัลเลิศรัฐ 3 สาขา ได้แก่ ด้านสาขาการบริการภาครัฐ 1 รางวัล สาขาการบริหารราชการแบบมีส่วนร่วม 1 รางวัล และสาขาคุณภาพการบริหารจัดการภาครัฐ 2 รางวัล
กรมสรรพากรคว้ารางวัลหน่วยงานราชการ “เลิศรัฐยอดเยี่ยม” ในปี 2563 และยังกวาดอีก 4 รางวัลเลิศรัฐ 3 สาขา ได้แก่ ด้านสาขาการบริการภาครัฐ 1 รางวัล สาขาการบริหารราชการแบบมีส่วนร่วม 1 รางวัล และสาขาคุณภาพการบริหารจัดการภาครัฐ 2 รางวัล ซึ่งเป็นการแสดงให้เห็นถึงการเป็นหน่วยงานที่มีผลการดําเนินการที่เป็นเลิศ ทั้งในด้านการเพิ่มประสิทธิภาพการให้บริการภาครัฐ การพัฒนาคุณภาพการบริหารจัดการภายในองค์กร และเปิดระบบราชการให้ภาคส่วนอื่นเข้ามามีส่วนร่วม
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “คณะกรรมการพัฒนาระบบราชการ ได้ประกาศผลการพิจารณารางวัลเลิศรัฐ ประจําปี 2563 โดยให้กรมสรรพากรเป็นหน่วยงานเดียวที่ได้รับ “รางวัลเลิศรัฐยอดเยี่ยม” ในปีนี้ ซึ่งเป็นรางวัลที่มอบให้แก่หน่วยงานภาครัฐ เพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสําเร็จมีความเป็นเลิศแห่งหน่วยงานภาครัฐทั้งปวง นอกจากนั้นกรมสรรพากรยังได้คว้ารางวัลเลิศรัฐอีก 4 ประเภท ใน 3 สาขา ประกอบด้วย
1. สาขาการบริการภาครัฐ ระดับดีเด่น 1 รางวัล
จากผลงาน “น้องอารี” ผู้ช่วยอัจฉริยะเรื่องภาษีสรรพากร เพื่อพัฒนาและยกระดับการให้บริการตอบคําถามด้านภาษีอากรแก่ประชาชน โดยการนําเทคโนโลยีดิจิทัล (ปัญญาประดิษฐ์ : AI) นํามาสู่การออกแบบและพัฒนาให้ผู้เสียภาษีเป็นศูนย์กลาง (Taxpayer Centric)
2. สาขาการบริหารราชการแบบมีส่วนร่วม ระดับดีเด่น 1 รางวัล
รางวัลประเภทเปิดใจใกล้ชิดประชาชน (Open Governance) ที่แสดงให้เห็นถึงความมุ่งมั่นตั้งใจในการพัฒนาการบริหารราชการให้เป็นระบบราชการแบบเปิด ส่งเสริมให้ผู้เสียภาษี ผู้ประกอบการ และผู้มีส่วนได้ส่วนเสียต่างๆ เข้ามามีส่วนร่วมด้วยการให้ข้อมูล (Inform) และรับฟังความคิดเห็น (Consult)
3. สาขาคุณภาพการบริหารจัดการภาครัฐ 2 รางวัล ได้แก่
3.1 รางวัลคุณภาพการบริหารจัดการภาครัฐ 4.0 สะท้อนความสําเร็จในการบริหารจัดการองค์การที่แสดงถึงขีดสมรรถนะสูงและทันสมัย โดยพัฒนาระบบการบริหารจัดการได้อย่างมีมาตรฐาน สามารถสร้างคุณค่า นวัตกรรม และทันต่อโลกแห่งการเปลี่ยนแปลง และมุ่งสู่การเป็นระบบราชการ 4.0
3.2 รางวัลคุณภาพการบริหารจัดการภาครัฐ ในด้านความเป็นผู้นําองค์กรและความรับผิดชอบต่อสังคม ซึ่งสะท้อนความสําเร็จของการบริหารและการกํากับดูแลองค์กรของผู้นําองค์กรและการสร้างคุณูปการ ต่อสังคมที่ทําให้กรมสรรพากรบรรลุผลสําเร็จอย่างมีประสิทธิภาพและยั่งยืน”
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กรมสรรพากรได้เห็นถึงความสําคัญของการนําเทคโนโลยีดิจิทัลมาใช้เพื่อขับเคลื่อนหน่วยงานสู่องค์กรดิจิทัลมากว่า 2 ปี และด้วยความมุ่งมั่นและทุ่มเทของเจ้าหน้าที่กรมสรรพากรทุกท่าน ทําให้กรมสรรพากรได้รับรางวัลในระดับประเทศในครั้งนี้ รางวัลนี้เป็นสิ่งสะท้อนให้ผู้เสียภาษี ผู้ประกอบการ และผู้มีส่วนได้ส่วนเสียโดยทั่วไป มั่นใจได้ว่ากรมสรรพากรจะมุ่งมั่นพัฒนาการบริการประชาชนด้านภาษีให้เป็นเรื่องง่าย สะดวก รวดเร็วและปลอดภัย รวมถึงมีความโปร่งใส และเป็นธรรม ผู้เสียภาษีและภาคธุรกิจสามารถเดินหน้าตามวิถีใหม่ ( New Normal) ในทุกมิติของความเปลี่ยนแปลง”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center)โทร. 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-วิธีการใส่หน้ากากอนามัยอย่างปลอดภัย
วันอังคารที่ 25 สิงหาคม 2563
วิธีการใส่หน้ากากอนามัยอย่างปลอดภัย
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-กรุงไทยจับมือไปรษณีย์ไทยพัฒนาบริการทางการเงินให้ครอบคลุมประชาชนทั่วประเทศ
วันพฤหัสบดีที่ 27 สิงหาคม 2563
กรุงไทยจับมือไปรษณีย์ไทยพัฒนาบริการทางการเงินให้ครอบคลุมประชาชนทั่วประเทศ
นายผยง ศรีวณิช กรรมการผู้จัดการใหญ่ ธนาคารกรุงไทย และ นายก่อกิจ ด่านชัยวิจิตร กรรมการผู้จัดการใหญ่ บมจ.ไปรษณีย์ไทย ร่วมลงนามในบันทึกข้อตกลงความร่วมมือศึกษาและพัฒนาโครงการต่าง ๆ โดยธนาคารได้แต่งตั้งไปรษณีย์ไทยเป็น Banking Agent อย่างเป็นทางการ
นายผยง ศรีวณิช กรรมการผู้จัดการใหญ่ ธนาคารกรุงไทย และ นายก่อกิจ ด่านชัยวิจิตร กรรมการผู้จัดการใหญ่ บมจ.ไปรษณีย์ไทย ร่วมลงนามในบันทึกข้อตกลงความร่วมมือศึกษาและพัฒนาโครงการต่าง ๆ โดยธนาคารได้แต่งตั้งไปรษณีย์ไทยเป็น Banking Agent อย่างเป็นทางการ เพื่อเพิ่มช่องทางการเข้าถึงบริการทางการเงินให้ครอบคลุมทั่วประเทศ ตลอดจนร่วมกันพัฒนารูปแบบและต่อยอด เพื่อขยายขอบเขตการให้บริการที่สะดวกสบาย
นายผยง ศรีวณิช เปิดเผยว่า ไลฟ์สไตล์ของผู้บริโภคในยุคดิจิทัลเปลี่ยนแปลงไปอย่างมาก การทําธุรกรรมทางการเงินของลูกค้าไม่จํากัดเพียงที่สาขาหรือช่องทางหลักของธนาคารเท่านั้น การร่วมมือทางธุรกิจโดยแต่งตั้งไปรษณีย์ไทย ซึ่งเป็นหนึ่งในพันธมิตรที่แข็งแกร่ง เป็น Banking Agent อย่างเป็นทางการ ช่วยพัฒนาขีดความสามารถในการให้บริการทางการเงินให้ครอบคลุมทั่วประเทศ โดยจุดให้บริการของไปรษณีย์ไทยกว่า 1,200 แห่ง รวมกับสาขาของธนาคาร 1,014 แห่ง และเครื่องบริการอัตโนมัติอีกกว่า 10,000 จุด ทําให้ธนาคารมีจุดให้บริการรวมทั้งสิ้นกว่า 13,000 แห่งทั่วประเทศ เพิ่มความสะดวกให้ลูกค้ามากยิ่งขึ้น อีกทั้งจุดบริการของไปรษณีย์ไทยมีความปลอดภัยสูงสุดเช่นเดียวกับการทําธุรกรรมที่สาขา โดยเมื่อไตรมาสแรกของปีที่ผ่านมา ได้ให้บริการฝากเงินสด โดยไม่ต้องใช้สมุดบัญชี ตั้งแต่ 1 บาท – 50,000 บาทต่อรายการ สูงสุด 100,000 บาทต่อวันต่อบัญชี มียอดการทําธุรกรรมแล้วกว่า 3,600 ล้านบาท และบริการรับชําระค่าปรับจราจร จากใบสั่ง หรือใบเตือนทุกชนิดที่มีบาร์โค้ดและเครื่องหมาย PTM มียอดการทําธุรกรรมแล้วกว่า 114 ล้านบาท
“นอกจากนี้ ทั้ง 2 หน่วยงานจะร่วมกันศึกษาพัฒนารูปแบบและต่อยอด เพื่อขยายขอบเขตการให้บริการทางการเงินใหม่ๆ ได้แก่ ถอนเงินผ่านเครื่อง EDC และ QR Code ได้ทุกธนาคาร เติมเงินบัตร M-Pass ติดตั้งเครื่อง “e-KYC” เทคโนโลยีการระบุตัวตนทางอิเล็กทรอนิกส์ เพื่อเปิดบัญชีหรือทําธุรกรรมทางการเงิน โครงการชําระภาษีที่ดินและสิ่งปลูกสร้าง เพื่อให้บริการรับชําระภาษี จัดพิมพ์และจัดส่งใบแจ้งรายการทรัพย์สิน ใบแจ้งภาษีและใบแจ้งเตือนให้แก่หน่วยงานองค์กรปกครองท้องถิ่น การพัฒนาระบบรับชําระเงินในเว็บไซต์ Thailandpostmart และแอปพลิเคชัน Wallet@Post ให้เชื่อมโยงกับ Krungthai NEXT ตลอดจนพัฒนาระบบการบริหารทรัพยากรมนุษย์ (HRMS) เพื่ออํานวยความสะดวกให้กับพนักงานและลูกจ้างของไปรษณีย์ไทย เช่น การขอเอกสารรับรองเงินเดือน เป็นต้น”
นายก่อกิจ ด่านชัยวิจิตร กล่าวว่า ไปรษณีย์ไทยและธนาคารกรุงไทย ได้ร่วมกันพัฒนาบริการต่างๆ เพื่อตอบสนองทุกความต้องการของลูกค้าที่มีความหลากหลาย ด้วยเครือข่ายของไปรษณีย์ไทยที่มีสาขาครอบคลุมทุกพื้นที่ทั่วประเทศ ปัจจุบันไปรษณีย์ไทยเป็นตัวแทนให้กับธนาคาร (Banking Agent) ในการรับฝากเงินเข้าบัญชีธนาคารกรุงไทยทั่วประเทศ การรับชําระค่าปรับการจราจร นอกจากนี้ ยังช่วยสนับสนุนผู้ประกอบการที่เป็นลูกค้าของธนาคารเปิดช่องทางการจําหน่ายสินค้าผ่านแอปพลิเคชันและเว็บไซต์ www.thailandpostmart.com ซึ่งเป็น Marketplace ที่รวบรวมสินค้าของดีทั่วไทย
ฝ่ายกลยุทธ์การตลาด ธนาคารกรุงไทย
โทร. 02 208 4174-8
รัฐบาลไทย-ข่าวทำเนียบรัฐบาล-กรมบัญชีกลางยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างฯ  ในช่วงวันหยุดราชการกรณีพิเศษ วันที่ 4 และ 7 ก.ย. 63
วันพฤหัสบดีที่ 3 กันยายน 2563
กรมบัญชีกลางยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างฯ  ในช่วงวันหยุดราชการกรณีพิเศษ วันที่ 4 และ 7 ก.ย. 63
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐเห็นชอบอนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ในช่วงวันหยุดราชการกรณีพิเศษ วันที่ 4 และ 7 กันยายน 2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะรัฐมนตรีมีมติให้วันที่ 4 และ 7 กันยายน 2563 เป็นวันหยุดราชการ เพื่อชดเชยวันหยุดในช่วงเทศกาลสงกรานต์ประจําปี พ.ศ.2563 ซึ่งตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 กําหนดให้วันเสนอราคาในการจัดซื้อจัดจ้างต้องเป็นวันทําการ ดังนั้น เพื่อให้หน่วยงานของรัฐดําเนินการจัดซื้อจัดจ้างในช่วงเวลาดังกล่าวต่อไปได้ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ จึงอนุมัติยกเว้นการปฏิบัติตามระเบียบฯ และซ้อมความเข้าใจในการจัดซื้อซื้อจัดจ้าง ในกรณีที่หน่วยงานของรัฐได้ดําเนินการ ดังนี้
(1) กรณีหน่วยงานของรัฐได้ดําเนินการจัดซื้อจัดจ้างโดยวิธีประกาศเชิญชวนทั่วไป ซึ่งได้กําหนดวัน เวลาการเสนอราคาในเอกสารซื้อหรือจ้าง ให้ยกเว้นการปฏิบัติตามระเบียบฯ ข้อ 34 วรรคสาม ข้อ 43 วรรคสาม และข้อ 53
(2) กรณีหน่วยงานของรัฐได้ดําเนินกระบวนการจัดซื้อจัดจ้าง เช่น การนําร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์ เพื่อรับฟังความคิดเห็นจากผู้ประกอบการตามข้อ 45 ให้หัวหน้าเจ้าหน้าที่ที่ดําเนินการนําร่างเอกสารดังกล่าวเผยแพร่ในระบบเครือข่ายสารสนเทศของกรมบัญชีกลาง และหน่วยงานของรัฐอื่น เป็นเวลาติดต่อกันไม่น้อยกว่า 3 วันทําการ เพื่อให้ผู้ประกอบการมีความคิดเห็นไปยังหน่วยงานของรัฐที่จัดซื้อจัดจ้างโดยตรงและโดยเปิดเผย ให้ยกเว้นการปฏิบัติตามระเบียบ ข้อ 46 และข้อ 47
(3) กรณีหน่วยงานของรัฐได้ดําเนินการจัดซื้อจัดจ้างโดยวิธีประกวดราคานานาชาติ โดยต้องเผยแพร่ประกาศและเอกสารซื้อหรือจ้างให้เผยแพร่ติดต่อกันไม่น้อยกว่า 30 วันทําการ ให้ยกเว้นการปฏิบัติตามระเบียบฯ ข้อ 60 (3)
“กรณีหน่วยงานของรัฐดําเนินการจัดซื้อจัดจ้างโดยวิธีคัดเลือกหรือวิธีเฉพาะเจาะจง ให้จัดทําหนังสือแจ้งเลื่อนวัน เวลา และสถานที่เสนอราคาตามระเบียบฯ ออกไปก่อน ถึงกําหนดวันยื่นข้อเสนอ ทั้งนี้ เพื่อให้หน่วยงานของรัฐสามารถปฏิบัติงานด้านการจัดซื้อจัดจ้างในช่วงวันดังกล่าวได้อย่างสะดวก ถูกต้อง รวดเร็ว คล่องตัว และมีประสิทธิภาพ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ออมสิน ขยายเวลามาตรการพักชำระหนี้อัตโนมัติต่ออีก 3 เดือน 1 ต.ค. - 31 ธ.ค.63 พร้อมเปิดให้ผู้ประสงค์ออกจากมาตรการ เลือกแผนชำระหนี้ได้ 3 ทางเลือก
วันอังคารที่ 1 กันยายน 2563
ออมสิน ขยายเวลามาตรการพักชําระหนี้อัตโนมัติต่ออีก 3 เดือน 1 ต.ค. - 31 ธ.ค.63 พร้อมเปิดให้ผู้ประสงค์ออกจากมาตรการ เลือกแผนชําระหนี้ได้ 3 ทางเลือก
ธนาคารออมสินเดินหน้าช่วยเหลือลูกค้าเงินกู้ที่ยังได้รับผลกระทบจาก Covid-19 อย่างต่อเนื่อง ขยายเวลาการเปิดให้พักชําระหนี้เงินต้นและดอกเบี้ยอัตโนมัติต่ออีก 3 เดือน ตั้งแต่ 1 ตุลาคม ถึง 31 ธันวาคม 2563
ธนาคารออมสินเดินหน้าช่วยเหลือลูกค้าเงินกู้ที่ยังได้รับผลกระทบจาก Covid-19 อย่างต่อเนื่อง ขยายเวลาการเปิดให้พักชําระหนี้เงินต้นและดอกเบี้ยอัตโนมัติต่ออีก 3 เดือน ตั้งแต่ 1 ตุลาคม ถึง 31 ธันวาคม 2563 สําหรับผู้ประสงค์จะออกจากมาตรการพักชําระหนี้ สามารถเลือกแผนการชําระหนี้ได้ 3 ทางเลือก เริ่มตั้งแต่ 9 กันยายน ถึง 31 ธันวาคม 2563 โดยแจ้งผ่านแอปพลิเคชัน MyMo
นายวิทัย รัตนากร ผู้อํานวยการธนาคารออมสิน เปิดเผยว่า จากการที่สถานการณ์แพร่ระบาดของ COVID-19 ยังคงส่งผลต่อการดําเนินชีวิตของประชาชนคนไทยอย่างต่อเนื่อง ธนาคารแห่งประเทศไทย (ธปท.) ได้มอบนโยบายให้สถาบันการเงินเฉพาะกิจ รวมถึงธนาคารออมสินพิจารณาแนวทางให้ความช่วยเหลืออย่างเหมาะสมตามสถานการณ์ โดยที่ผ่านมาธนาคารฯ ได้ออกมาตรการช่วยเหลือลูกค้าเงินกู้ที่ได้รับผลกระทบด้วยการให้พักชําระเงินต้นและดอกเบี้ยแบบอัตโนมัติเป็นเวลา 6 เดือน ตั้งแต่วันที่ 1 เมษายน ถึง วันที่ 30 กันยายน 2563 แต่เนื่องจากลูกค้าและประชาชนยังคงได้รับความเดือดร้อนจากผลกระทบของการแพร่ระบาดที่เกิดขึ้น ธนาคารฯ จึงพิจารณาที่จะออกมาตรการช่วยเหลืออย่างต่อเนื่องด้วยการขยายเวลามาตรการพักชําระหนี้อัตโนมัติต่อไปอีก 3 เดือน เริ่มมีผลตั้งแต่ 1 ตุลาคม – 31 ธันวาคม 2563 พร้อมกับเปิดทางเลือกให้ลูกค้าที่ไม่ประสงค์จะพักชําระหนี้ต่อและต้องการออกจากมาตรการ สามารถเลือกแผนการชําระหนี้ได้ 3 ทางเลือก โดยลูกค้าสามารถแจ้งความประสงค์และเลือกแผนการชําระหนี้ด้วยตัวเองได้ที่แอปพลิเคชัน MyMo ตั้งแต่วันที่ 9 กันยายน 2563 นี้ จนถึงวันที่ 31 ธันวาคม 2563
สําหรับแผนการชําระหนี้ 3 ทางเลือก ประกอบด้วย แผนที่ 1 พักชําระเงินต้น ชําระเฉพาะดอกเบี้ยทั้งจํานวน 100% จากเงินงวดต่อเดือนตามเงื่อนไขในสัญญาเงินกู้หรือสัญญาปรับปรุงโครงสร้างหนี้เดิม แผนที่ 2 ชําระดอกเบี้ยปกติทั้งจํานวน 100% และเงินต้น 50% แผนที่ 3 ชําระเงินงวดต่อเดือนตามเงื่อนไขในสัญญาเงินกู้ หรือสัญญาปรับปรุงโครงสร้างหนี้เดิม โดยเมื่อแจ้งแผนการชําระหนี้ผ่าน MyMo แล้ว จะมีผลในวันถัดไปทันที ทั้งนี้ กรณีที่ลูกค้ามีสัญญาเงินกู้มากกว่า 1 ราย จะต้องให้ผู้กู้หลัก (มีชื่อเป็นผู้กู้ลําดับแรกในสัญญาเงินกู้) เป็นผู้มีสิทธิ์แจ้งความประสงค์ออกจากมาตรการผ่าน MyMo เท่านั้น ส่วนลูกค้าที่เป็นผู้ประกอบการจดทะเบียนนิติบุคคลให้ไปดําเนินการแจ้งความประสงค์ที่สาขาเจ้าของบัญชี
อย่างไรก็ตาม การแจ้งความประสงค์ออกจากมาตรการพักชําระหนี้ในระยะแรก สามารถดําเนินการผ่าน MyMo เท่านั้น โดยลูกค้าที่ขอออกจากมาตรการพักชําระหนี้ต้องปรังปรุง(อัพเดท)แอปพลิเคชัน MyMo เป็นรูปแบบล่าสุด (เวอร์ชั่น 1.34.0) เพื่อให้สามารถเข้าสู่มาตรการและทางเลือกพักชําระหนี้ได้ ขณะเดียวกัน ในอนาคตธนาคารฯ จะได้ขยายไปยังช่องทางอื่นต่อไป โดยลูกค้าสามารถสอบถามรายละเอียดเพิ่มเติมได้ที่ศูนย์ลูกค้าสัมพันธ์ธนาคารออมสิน Call Center โทร.1115 และธนาคารออมสินทุกสาขาทั่วประเทศ
รัฐบาลไทย-ข่าวทำเนียบรัฐบาล-นายกรัฐมนตรีแนะเกษตรกรใช้หลักการตลาดนำการผลิต พร้อมชื่นชมศิลปินไทยร่วมสืบสานเอกลักษณ์วัฒนธรรมไทย
วันอังคารที่ 8 กันยายน 2563
นายกรัฐมนตรีแนะเกษตรกรใช้หลักการตลาดนําการผลิต พร้อมชื่นชมศิลปินไทยร่วมสืบสานเอกลักษณ์วัฒนธรรมไทย
นายกรัฐมนตรีแนะเกษตรกรใช้หลักการตลาดนําการผลิต พร้อมชื่นชมศิลปินไทยร่วมสืบสานเอกลักษณ์วัฒนธรรมไทย
วันนี้ (8 กันยายน 63) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการสินค้า Maehongson Premium Maehongson Brand สินค้าและบริการจังหวัดแม่ฮ่องสอน พร้อมร่วมประชาสัมพันธ์การจัดงาน “มหกรรมวัฒนธรรมร่วมใจ รวมไทยสร้างชาติ” โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจําสํานักนายกรัฐมนตรีร่วมชมนิทรรศการในครั้งนี้ด้วย
นายสุวพงศ์ กิติภัทย์พิบูลย์ ผู้ว่าราชการจังหวัดแม่ฮ่องสอน นําเสนอสินค้าจังหวัดแม่ฮ่องสอนภายใต้ Maehongson Premium Maehongson Brand ซึ่งมีผลิตภัณฑ์โดดเด่น ได้แก่ กระเทียม ถั่วลายเสือ และกาแฟ เพื่อส่งเสริมการตลาดสินค้า OTOP ในหมู่บ้าน รวมถึงประชาสัมพันธ์แหล่งท่องเที่ยวประจําจังหวัด อาทิ พระธาตุดอยกองมู ทุ่งบัวตอง และ ปางอุ๋ง สนับสนุน OTOP เพื่อการท่องเที่ยว โอกาสนี้ นายกรัฐมนตรีกล่าวให้กําลังใจในช่วงสถานการณ์การแพร่ระบาดของเชื้อไวรัสโควิด-19 ส่งผลให้การค้าชายแดนมีความยากลําบาก กระทบต่อรายได้แก่เกษตรกรในท้องถิ่น ซึ่งเป็นเพียงช่วงเวลาชั่วคราว ทั้งนี้ ขอให้เกษตรกรพัฒนาสินค้า ใช้การตลาดนําการผลิต เพื่อให้สินค้าจําหน่ายได้ สําหรับข้อเสนอที่จะให้เส้นทางบินเชียงใหม่-แม่ฮ่องสอนกลับมาเปิดอีกครั้ง ขอให้หน่วยงานที่เกี่ยวข้องพิจารณาและประเมินความหนาแน่นของผู้โดยสารก่อนตัดสินใจอีกครั้ง
จากนั้น นายกรัฐมนตรีร่วมชม “มหกรรมวัฒนธรรมร่วมใจ รวมไทยสร้างชาติ” โดยกระทรวงวัฒนธรรม เพื่อฟื้นฟู เยียวยา ชุมชน ศิลปิน และผู้ประกอบการด้านศิลปวัฒนธรรมที่ได้รับผลกระทบจากสถานการณ์การแพร่ระบาดของเชื้อไวรัสโควิด-19 พร้อมทั้งเป็นการส่งเสริมการท่องเที่ยวเชิงสร้างสรรค์ กระตุ้นเศรษฐกิจภายในประเทศ โดยเหล่าศิลปินได้กล่าวให้กําลังใจนายกรัฐมนตรีและรัฐบาลในการบริหารราชการ ซึ่งนายกรัฐมนตรีได้ขอบคุณกลุ่มศิลปิน ที่ช่วยกันสืบสานวัฒนธรรมที่เป็นอัตลักษณ์อันดีงามของประเทศไทย พร้อมกล่าวชื่นชมเด็ก ๆ เยาวชน ที่มีความสามารถในการแสดงดนตรีไทย พร้อมเชิญชวนเที่ยวงาน “มหกรรมวัฒนธรรมร่วมใจ รวมไทยสร้างชาติ” จะจัดขึ้นระหว่างวันที่ 15 – 20 ก.ย. 63 ณ หอประชุมใหญ่ และลานกลางแจ้ง ศูนย์วัฒนธรรมแห่งประเทศไทย
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ดำเนินการทางกฎหมายกับกลุ่มผู้ก่อเหตุทะเลาะวิวาท ที่โรงพยาบาลพระจอมเกล้า เพชรบุรี
วันพฤหัสบดีที่ 10 กันยายน 2563
สธ.ดําเนินการทางกฎหมายกับกลุ่มผู้ก่อเหตุทะเลาะวิวาท ที่โรงพยาบาลพระจอมเกล้า เพชรบุรี
กระทรวงสาธารณสุข ดําเนินการทางกฎหมายกับกลุ่มผู้ก่อเหตุทะเลาะวิวาท ที่โรงพยาบาลพระจอมเกล้า จังหวัดเพชรบุรี  โชคดีโรงพยาบาลมีระบบบริหารจัดการสถานการณ์ได้ดี  ขณะเกิดเหตุสามารถให้บริการผู้ป่วยอื่นได้ตามปกติ  บุคลากร ผู้ป่วย ญาติปลอดภัย อุปกรณ์ เ
กระทรวงสาธารณสุข ดําเนินการทางกฎหมายกับกลุ่มผู้ก่อเหตุทะเลาะวิวาท ที่โรงพยาบาลพระจอมเกล้า จังหวัดเพชรบุรี โชคดีโรงพยาบาลมีระบบบริหารจัดการสถานการณ์ได้ดี ขณะเกิดเหตุสามารถให้บริการผู้ป่วยอื่นได้ตามปกติ บุคลากร ผู้ป่วย ญาติปลอดภัย อุปกรณ์ เครื่องมือแพทย์ไม่ได้รับความเสียหาย
แพทย์หญิงอัมพร เบญจพลพิทักษ์ ผู้ตรวจราชการกระทรวงเขตสุขภาพที่ 5 ให้สัมภาษณ์ว่า ได้รับรายงานจากนายแพทย์ชุมพล เดชะอําไพ ผู้อํานวยการโรงพยาบาลพระจอมเกล้า จังหวัดเพชรบุรี กรณีมีผู้ก่อเหตุทะเลาะวิวาททําร้ายร่างกายกันบริเวณด้านหน้าจุดคัดกรอง เมื่อวันที่ 9 กันยายน 2563 เวลา 00.35 น. โดยมีผู้บาดเจ็บจากเหตุการณ์การทะเลาะวิวาทบริเวณหน้าร้านหมูกระทะ มารับการรักษาที่ห้องฉุกเฉิน จํานวน 2 ราย มีบาดแผลฉีกขาดบริเวณหน้าอกด้านซ้าย 1 ราย และอีก 1 ราย มีบาดแผลฉีกขาดบริเวณแขนขวา กลุ่มเพื่อนของผู้บาดเจ็บทั้งสองรายติดตามมาประมาณ 20 คน คาดว่าจะเกิดเหตุรุนแรง พยาบาลวิชาชีพหัวหน้าเวรห้องฉุกเฉิน ได้รีบแจ้งให้พนักงานรักษาความปลอดภัยและเจ้าหน้าที่ตํารวจ ให้มาช่วยระงับเหตุทะเลาะวิวาทบริเวณหน้าจุดคัดกรองและห้องโถงพักคอย รวมทั้งปิดล็อคประตูอัตโนมัติห้องฉุกเฉิน เพื่อความปลอดภัยของเจ้าหน้าที่และผู้ป่วยในห้องฉุกเฉิน และประสานขอกําลังสนับสนุนจากเจ้าหน้าที่ตํารวจเพิ่มเติมอีก จึงทําให้สามารถระงับเหตุการณ์รุนแรงได้
นอกจากนี้ ระหว่างการรักษาผู้บาดเจ็บ ได้แยกผู้บาดเจ็บที่เป็นคู่กรณีไว้คนละที่ โดยมีเจ้าหน้าที่ตํารวจดูแล เพื่อป้องกันการเกิดเหตุการณ์ความรุนแรงซ้ําซ้อน ในส่วนผู้ป่วยที่รอตรวจ และรอเข้านอนพักรักษาในโรงพยาบาล พยาบาลหัวหน้าเวรห้องฉุกเฉินได้บริหารจัดการโดยใช้ประตูด้านหลังห้องฉุกเฉินเป็นช่องทางในการรับผู้ป่วยหนักที่ส่งต่อมาจากโรงพยาบาลชุมชน ส่งผู้ป่วยเข้าหอผู้ป่วย และส่งผู้ป่วยที่ตรวจเรียบร้อยแล้วกลับบ้าน
“ต้องชื่นชมพยาบาลเวรหัวหน้าห้องฉุกเฉิน ที่ประสานสั่งการได้อย่างรวดเร็ว เป็นระบบ ทําให้ผู้บาดเจ็บ ผู้ป่วยอื่นๆ ปลอดภัย อุปกรณ์ข้าวของเครื่องใช้ รวมถึงเครื่องมือแพทย์ไม่ได้รับความเสียหาย ที่สําคัญระหว่างเกิดเหตุยังสามารถบริการผู้ป่วยได้ตามระบบ ทั้งนี้ ได้สั่งการให้ทางโรงพยาบาลแจ้งความดําเนินการทางกฎหมายกับกลุ่มผู้ก่อเหตุทะเลาะวิวาทให้ถึงที่สุด” แพทย์หญิงอัมพรกล่าว
******************************* 10 กันยายน 2563